Башҡорт телен һаҡлау һәм үҫтереү иң мөһим мәсьәләләрҙең береһе булып ҡала. Һуңғы ике йыл эсендә республика Башлығы Хакимиәте Хөкүмәт менән берлектә башҡорт телен үҫтереүҙе яңыса кимәлгә сығарыу буйынса күп эш башҡарҙы. Түбән эффектлы элекке алымдар урынына беҙ бөгөн башҡорт телен популярлаштырыу, тел мөхитен булдырыу (бигерәк тә бәләкәй балалар өсөн) һәм башҡорт телен өйрәнеү өсөн һанлы инфраструктура барлыҡҡа килтереү кеүек саралар аша эш итәбеҙ.